kardosdrur/scandi-wiki huggingface dataset:
Boleyn Ground

Boleyn Ground er et stadion i det østlige London i England, der hovedsageligt benyttes til fodbold. Stadionet er hjemmebane for Premier League-klubben West Ham United, og har plads til 35.503 tilskuere.

Stadionet er beliggende i Upton Park, og stadionet kaldes således også til tider for Upton Park.

Historie 
Boleyn Ground stod færdigt i 1904, men blev i folkemunde hurtigt kendt som Upton Park, da det ligger i en park med dette navn.

Stadionet har 35,345 siddepladser og har siden de tidlige '90erne gennemgået flere renoveringer og ombygninger.

1993: Den sydlige tribune bliver erstattet a en ny med 9,000 siddepladser. Den er i to etager og bliver navngiver efter den tidligere anfører Bobby Moore, der døde tidligere samme år. Tribunerne har også VIP-Lounger.

1995: Den nordlige tribune bliver erstattet af en ny tribune i to etager med 6,000 siddepladser, kaldet the Centenary Stand, hvilket senere ændres til "Sir Trevor Brooking Stand". Den nedre del af den østlige tribune bliver lavet om til fra ståpladser til siddepladser.

2001: Den vestlige tribune erstattes af en ny med 15,000 siddepladser. Dr. Martens Stand, som tribunen kommer til at hedde bliver også to-delt og får indbygget VIP-Lounger i to, samt et hotel.

Der blev fremlagt planer om at forøge stadionkapaciteten til ca. 40,500, ved at bygge en ny østlig tribune, hvilket ville have gjort Boleyn Ground til et lukket stadion. Planerne blev droppet da West Ham United F.C. i 2003 rykkede ned i Football League Championship.
Planerne blev dog genoptaget da klubben i maj 2005 sikrede sig oprykning til Premier League via Play-Off-spillet.

Eksterne henvisninger 
Stadioninfo

Fodboldstadioner i England
Fodboldstadioner i London
Etableret i 1904
West Ham United F.C.
Craven Cottage

Craven Cottage er et fodboldstadion i Londonbydelen Fulham i England, der benyttes til såvel fodbold som rugby. Stadionet er blandt andet hjemmebane for Premier league-klubben Fulham F.C., og har plads til 25.700 tilskuere.

Historie 
Craven Cottage har været hjemmebane for Fulham F.C. siden 1894. Stadionet har gennemgået flere ombygninger for at opnå sin nuværende kapacitet, og ny planer fremlagt af Fulham F.C. indikerer, at endnu en udvidelse af stadionet kan være undervejs.

Eksterne henvisninger 

 Stadioninfo 

Fodboldstadioner i England
Fodboldstadioner i London
Etableret i 1896
Fulham F.C.
Bosnien-Hercegovinas fodboldforbund

Nogometni/Fudbalski Savez Bosne i Hercegovine (bosnisk og serbisk: Fudbalski Savez Bosne i Hercegovine, FSBiH) (kroatisk: Nogometni Savez Bosne i Hercegovine, NSBiH), som kan kortfattes til NFSBIH, er Bosnien-Hercegovinas nationale fodboldforbund og dermed det øverste ledelsesorgan for fodbold i landet. Et andet større bosnisk forbund er Republika Srpskas fodboldforbund, som dog har langt mindre indflydelse.

NFSBIH blev grundlagt i 1992 og fik medlemskab i UEFA og FIFA i 1996. Det administrerer bl.a. Premijer Liga BiH og Bosnien-Hercegovinas fodboldlandshold.

Kontroverser 
Forbundet er upopulært og forhadt blandt de bosniske fodboldfans. Det er blevet anklaget for korruption (fiksede resultater og bestikkelse) og personer i den øverste ledelse har vist åbenlys fjendtlighed overfor landsholdet (f.eks. heppede den tidligere præsident Milan Jelić på , da de to lande mødtes, mens hans efterfølger Iljo Dominković foretræk det kroatiske landshold). Den nuværende generalsekretær Munib Ušanović er lige nu tiltalt for skatteunddragelse og magtmisbrug. Det har resulteret i store protester fra landets borgere.

Udelukkelse 
Den 1. april 2011 blev forbundet suspenderet fra både FIFA og UEFA, da forbundet ikke opfyldte de krav forbundene stillede. Det bosniske forbund er struktureret således at der er tyve delegerede fra hver af landets etniske grupper, det være sig bosniere, serbere og kroatere. Denne strukturering bryder hverken FIFA eller UEFA sig om, da de mener at der skeles til etnicitet i denne opbygning og der er imod deres regler.  Både FIFA og UEFA havde på møder (28. oktober 2010 og 4. oktober 2010), givet det bosniske forbund indtil 31. marts 2011 til at få styr på struktureringen, så det stemte overens med de regler de to forbund har. På et møde i det bosniske forbund den 29. marts 2011, stemte kun 22 ud af 54 delegerede for ændringen, hvilket betyder at hverken klubhold eller landshold fra Bosnien-Hercegovina har tilladelse til at deltage i internationale kampe. Findes der ikke en løsning på problemet inden den 3. juni 2011, trækkes Bosnien-Hercegovina ud af kvalifikationen til EURO 2012, der skal afholdes i Polen og Ukraine.

Referencer

Ekstern henvisning 
 NFSBIH.ba

Nationale fodboldforbund
Forbund
Villa Park

Villa Park er et stadion i Birmingham i England, der hovedsageligt benyttes til fodbold. Stadionet er hjemmebane for Premier League-klubben Aston Villa F.C., og har plads til 42.640 tilskuere.

Historie 
Villa Park stod færdigt i 1897, og har været hjemmebane for Aston Villa lige siden. Udover at huse denne klubs kampe, har stadionet også ofte været brugt til landskampe, og blev benyttet ved såvel VM i 1966 og EM i 1996.

Eksterne henvisninger 

 Stadioninfo

Fodboldstadioner i England
Sport i Birmingham
Etableret i 1897
Aston Villa F.C.
Gunnar Helweg-Larsen

Gunnar Helweg-Larsen (16. april 1887 i Seest – 23. august 1947 i København) var en dansk journalist og chefredaktør, bror til Povl Helweg-Larsen.

Han var søn af stiftsprovst i Viborg Stift Vilhelm Helweg-Larsen og Thyra Lorentzen og blev 1911 student (privat dimitteret).

Helweg-Larsen var først ansat på B.T. og efterfølgende hos De Ferslewske Blade, hvis aviser han samlede i Dagens Nyheder.

Til hans avismæssige nyskabelser i denne periode hørte hans ansættelser af versemagere som brødrene Viggo og Per Barfoed, (under pseudonymerne Ærbødigst, Bror Mika og P. Sørensen-Fugholm), udenrigskorrespondenten Franz von Jessen, litteratur- og teateranmelderen Frederik Schyberg samt Storm P.

I 1936 rekrutterede et ansættelsesudvalg, bestående af tre medlemmer af Kristeligt Dagblads bestyrelse med præsten Svend Bøgh i spidsen, Helweg-Larsen som avisens chefredaktør. Kristeligt Dagblad havde været journalistisk og økonomisk nødlidende gennem en årrække, fordi redaktørerne mere var præster end avismagere.

Helweg-Larsen revolutionerede Kristeligt Dagblad på en række områder og hans chefredaktørperiode 1936-41 blev meget fremgangsrig for avisen, som udviklede sig til et journalistisk kvalitetsprodukt og fandt en læserskare langt udover de kirkelige kredse, som oprindelig havde grundlagt den.

Under den tyske besættelse udfordrede Helweg-Larsen besættelsesmagten med bl.a. hånlige artikler om Bøgenonnelarven, den altædende snylter i de danske skove, hvilket skulle læses som den tyske besættelsesmagts brug af Danmark som spisekammer. Efter en periode blev Kristeligt Dagblad derfor underlagt censur.

Den egentlig årsag til, at Gunnar Helweg-Larsen måtte forlade Kristeligt Dagblad i 1941 var dog en kombination af tyskernes større og større irritation over ham og et stigende modsætningsforhold til dele af avisens traditionelle indremissionske bagland, som ikke brød sig om hverken chefredaktørens journalistiske linje eller hans privatliv. De anvendte derfor i vid udstrækning tyskernes vrede som påskud til at komme af med Helweg-Larsen.

Hans afgang gav voldsom genlyd på avisen, hvis næstformand samt Jørgen Bøgh – som var en af de mange journalister, som Helweg-Larsen havde håndplukket til Kristeligt Dagblad – i protest forlod avisen.

Han er begravet på Vestre Kirkegård.

Litteratur 
 Karen Strøm, Redaktøren, som ikke kunne få sig selv til at tie stille. Gunnar Helweg-Larsen. Journalist og dagbladsredaktør, Forlaget Victoria, 2001. .

Eksterne henvisninger 
 Artikel om Kristeligt Dagblads historie
 

Chefredaktører fra Danmark
Journalister fra Danmark
Gunnar
Personer i Kraks Blå Bog (afdøde)
Personer fra Sønderjylland (i Danmark)
Danskere i 1900-tallet
Personer i Dansk Biografisk Leksikon
The Valley

The Valley er et fodboldstadion i London i England, der er hjemmebane for Championship-klubben Charlton Athletic. Stadionet har plads til 27.111 tilskuere, og alle pladser er siddepladser. The Valley blev indviet i år 1919.

Eksterne henvisninger 

 Stadionfotos

Fodboldstadioner i England
Fodboldstadioner i London
Etableret i 1919
Pride Park Stadium

Pride Park Stadium (normalt bare kaldet Pride Park) er et fodboldstadion i Derby i England, der er hjemmebane for Championship-klubben Derby County. Stadionet har plads til 33.597 tilskuere, og alle pladser er siddepladser. Dog arbejder klubben med planer om en udvidelse, der skal få stadionkapaciteten op på ca. 44.000. Pride Park Stadium blev indviet i år 1997. Indtil da havde Derby Countys hjemme bane været Baseball Ground.

Eksterne henvisninger 

 Stadioninfo 
 Pride Park Stadiums hjemmeside

Fodboldstadioner i England
Derby
Etableret i 1997
Bulgariens fodboldforbund

Bulgarski Futbolen Soius (bulgarsk: Български футболен съюз) (engelsk: Bulgarian Football Union, BFU) er Bulgariens nationale fodboldforbund og dermed det øverste ledelsesorgan for fodbold i landet. Det administrerer A Grupa (landets bedste fodboldrække) og Bulgariens landshold og har hovedsæde i Sofia.

Forbundet blev grundlagt i 1923 og har gennem tiden flere gange skiftet navn. Det blev medlem af FIFA i 1924 og af UEFA, da det blev stiftet i 1954.

Ekstern henvisning 
 bfunion.bg

Nationale fodboldforbund
Forbund
Etableret i 1923
Karl-Marx-Allee

Karl-Marx-Allee er en boulevard beliggende i det østlige Berlin, Tyskland. Den er en af byens hovedfærdselsårer og forbinder bydelene Mitte og Friedrichshain-Kreuzberg. Boulevarden strækker sig over ca. 2,5 km. fra Alexanderplatz i vest via Strausberger Platz til Frankfurter Tor i øst, hvorfra den fortsætter som Frankfurter Allee.

Navnet refererer til den tyske økonom og filosof Karl Marx. Alleen blev anlagt under DDR og hed først Große Frankfurter Straße, men omdøbtes af den sovjetiske besættelsesmagt den 21. december 1949 til Stalinallee i anledning af Stalins 70 års-fødselsdag. Den 13. november 1961 fik den sit nuværende navn.

Langs Karl-Marx-Allee blev der opført mange store etageejendomme i 1950'erne, der den dag i dag er repræsentanter for den særlige socialistiske nyklassicisme, og således er seværdige som et stilistisk eksempel på den statlinistiske epoke i Europa.

Gaden er mest kendt for sin rolle under folkeopstanden 17. juni 1953, hvor arbejderne på byggepladserne ved den daværende Stalinallee begyndte på de strejker, der senere udløste opstanden. Demonstrationerne bredte sig hurtigt over store dele af byen og til sidst til hele den sovjetiske besættelseszone.

U-Bahn-linjen U5 løber under Karl-Marx-Allee.

Gader i Berlin
Ella la Cour

Ella la Cour (31. januar 1851 i Valby – 28. juni 1935) var en dansk skuespillerinde.

Den 18. februar 1873 scenedebuterede hun på Folketeatret hvor hun var indtil 1986. Mellem 1877 og 1881 optrådte hun på teatre i Norge. I 1882 kom hun tilbage til København, hvor hun optrådte på Dagmarteatret indtil 1884. Senere var hun også på teateret Casino og tilbage på Folketeateret (1908-09).

Hun filmdebuterede omkring 1908 hos Nordisk Film, hvor hun til udgangen af 1911 medvirkede i omkring 50 film. 1913-1916 var hun hos Kinografen, hvor hun medvirkede i omkring 10 film. Sin sidste film blev den svensk-producerede film Häxan (Heksen – indspillet 1920, premiere 1922) – da var hun 65 år.

Ella var datter af slagtermester Lars Sørensen Møller og hustru Maren Marie Møller. Hun blev gift den 12. august 1876 med skuespilleren Charles Dornonville de la Cour (1838 – 1921), men blev separeret i 1883. Ægteskabet blev opløst i 1886 – hun beholdt dog hans efternavn.

Filmografi

Eksterne henvisninger 
 

Stumfilmskuespillere fra Danmark
Ella
Teaterskuespillere fra Danmark
Danskere i 1800-tallet
Danskere i 1900-tallet
Personer fra Valby
Cyperns fodboldforbund

Kypriake Omospondia Podosfairou (græsk: Κυπριακή Ομοσπονδία Ποδοσφαίρου) er Cyperns nationale fodboldforbund og dermed det øverste ledelsesorgan for fodbold på øen. Det administrerer 1. divisionen, den nationale cupturnering og supercuppen samt det cypriotiske landshold.

Forbundet blev grundlagt i 1934. Det blev medlem af FIFA i 1948 og af UEFA i 1962. I 2007 blev dets nye hovedkvarter i Nicosia åbnet ved en ceremoni, der blev overværet af UEFA's præsident Michel Platini.

Reference 

Nationale fodboldforbund
Forbund
Doris Langkilde

Doris Amalie Langkilde (20. november 1874 i København - 30. april 1946) var en dansk skuespillerinde der har medvirket i en række stumfilm i perioden 1910 til 1922.

Filmografi

Eksterne henvisninger 
 

Stumfilmskuespillere fra Danmark
Doris
Danskere i 1900-tallet
Abtsdorfer See

Abtsdorfer See, der også kaldes Haarsee er en yndet badesø i Oberbayern i nærheden af Laufen (Salzach). Den i istiden dannede mosesø regnes for en af de varmeste søer i Bayern. I søen ligger den langstakte ø Burgstall på 7,28 ha. Der var der i middelalderen en borg, som man dog ikke ser spor af i dag . Borgherrene von Kuchel, regnendes for røverriddere, og havde i det 14. århundrede store besiddelser omkring Leobendorf .

Søen hører under kommunen Saaldorf-Surheim i Landkreis Berchtesgadener Land. Den nordlige bred danner grænse til byen Laufen. 

Floden løber ud i Schinderbach i den nordøstlige ende af søen, og den fortsætter ud i Salzach – Inn og til Donau.

Eksterne henvisninger 

Søer i Bayern
Thora Meincke

Thora Ida Antoinette Frederikke Meincke f. Halberg (23. maj 1877 i Odense – 26. december 1911 i København) var en dansk skuespillerinde.

Hun debuterede i marts 1880 i Trondhjem, Norge, kom senere (marts 1900) til Folketeatret i København. Størstedelen af hendes optræden var for Dagmarteatret, men var også tilknyttet teateret Casino. Hun har derudover har mindre roller i fire stumfilm i 1910 og 1911 for tre forskellige produktionsselskaber (Biorama, Kinografen, Nordisk Film Kompagni).

Thora Meincke, født Thora Antoinette Ida Frederikke Halberg, var datter af skuespiller Johan Lauritz Halberg (1834 – 1888) og hustru Georgine "Gina" Hellevig (1851 – 1929). Hun var søster til skuespillerinde Anna Larssen. Hun var gift to gange. Første gang fra 1896 med skuespiller Albrecht Schmidt. Anden gang fra 1909 med læge Henrik Caspar Meincke (1874 – 1946). Hun døde den 26. december 1911 og ligger begravet på Holmens Kirkegård på Østerbro i København.

Filmografi 
 1910 – Himlens Straf (instruktør Vilhelm Poss-Nielsen, 1910)
 1910 – En Rekrut fra 64 (som bondens datter Karen; instruktør Urban Gad, 1910)
 1911 – Ved Fængslets Port (som Stella, varietésangerinde; instruktør August Blom, 1911)
 1911 – Den hvide Slavehandels sidste Offer (som kreolerinden; instruktør August Blom, 1911)

Eksterne henvisninger 
 

Skuespillere fra Danmark
Stumfilmskuespillere fra Danmark
Personer fra Odense
Øster Hornum

Øster Hornum er en lille by i Himmerland med , beliggende i Øster Hornum Sogn ca. 20 kilometer syd for Aalborg, og ca. 5 kilometer fra motorvej E45. Byen hører til Rebild Kommune og ligger i Region Nordjylland.

Øster Hornum Skole 
Øster Hornum Skole som ligger i centrum af Øster Hornum by, har 6 klassetrin inkl. 0. klasse (børnehaveklasse). Efter 6 klasse er der skoleskifte til Bavnebakkeskolen i Støvring.
Nuværende skoleleder er Lars Hviid Pilgaard.

Øster Hornum Idrætsforening 
Al sport i Øster Hornum foregår gennem den lokale idrætsforening, Ø.H.I.(Øster Hornum Idrætsforening), der består af ca. 700 aktive medlemmer. Det høje tal skyldes flere klubsamarbejder med andre lokale foreninger.
Øster Hornums senior fodboldhold spiller pt. serie 4 i JBUs turnering efter oprykning i foråret 2008.

Fodbold 
Fodboldafdelingen i Ø.H.I består af en ungdomsafdeling og en seniorafdeling.
Ungdomsafdelingen består af ca. 100 aktive spillere af begge køn. Ø.H.Is ungdomshold indgår i et tæt samarbejde med 3 nærliggende klubber Byrsted Hjeds IF, IK Frem og Sørup IF. Samarbejdet sørger for, at hold i alle årgange kan konkurrere på et acceptabelt plan.
Seniorafdelingen har pt. 2 herrehold (2013). De to hold spiller i Serie 4 og Serie 6.

Håndbold 
Håndboldafdelingen i Ø.H.I. består af ca. 150 aktive medlemmer. Håndboldafdelingen består hovedsageligt af en stor ungdomsafdeling, mens seniorafdelingen kun kan byde på damehåndbold. Resterne af klubbens dameseniorhold spiller i den nærtliggende klub Sørup IF, der tilmed træner og spiller kamp i Øster Hornum Hallen.
På nuværende tidspunkt har Øster Hornum Idrætsforening damehold tilmeldt i serie 3 og serie 4.

Gymnastik 
Gymnastikafdelingen er Ø.H.Is største afdeling med ca.- 170 medlemmer, fordelt på alle aldre, lige fra puslinge/forældre barn, til motionsgymnastik for voksne. For gymnaster i alderen 10 år og op, tilbydes der træning med fokus på opvisnings gymnastik og konkurrence gymnastik. Siden 2016 har gymnastikafdelingen udbudt powertumbling som disciplin, og fra 2019 er der også kommet dobbelt-mini.trampolin (DMT) på listen over discipliner. I tumbling stiller Ø.H.I op i flere rækker, bl.a. Senior Elite Herre, hvor klubben indtræder midt i ligaen. Dermed er Øster Hornum er væsentlig spiller angående springgymnastikken i Nordjylland, da de fleste af de konkurrenceaktive gymnaster kommer fra hele Nordjylland, lige fra Østervrå og Hjørring i nord, til Hobro og Års i syd.

Se også 
 Øster Hornum Kirke

Eksterne Henvisninger 
 Øster Hornum Idrætsforening
 Historier fra Øster Hornum
 Luftfotos af Øster Hornum

Kilder 

Byer i Rebild Kommune
Madejski Stadium

Madejski Stadium er et fodboldstadion i Reading i England, der er hjemmebane for Championship-klubben Reading F.C. Stadionet har plads til 24.161 tilskuere, og alle pladser er siddepladser. Det blev indviet 22. august 1998 i en kamp mod Luton Town.

Eksterne henvisninger 

 Stadioninfo 

Fodboldstadioner i England
Reading F.C.
Etableret i 1998
Bliktrommen (film)

Bliktrommen (originaltitel Die Blechtrommel) er en filmatisering fra 1978 af Günther Grass' roman af samme navn. Filmen er instrueret af Volker Schlöndorff, der tillige skrev manuskript sammen med Jean-Claude Carrière og Franz Seitz.

Filmen vandt i 1979 De Gyldne Palmer ved Cannes Film Festival og samme år en Oscar for bedste udenlandske film. I 1980 vandt filmen Bodilprisen for bedste ikke-amerikanske film

Handling 

David Bennent spiller Oskar, den unge søn af en kasjubisk familie i et landligt område ved fristaden Danzig omkring 1925. På sin treårs fødselsdag får Oscar en fin ny bliktromme. På det tidspunkt beslutter han sig ikke at vokse mere eller at blive ældre, frem for at vokse op som de sørgelige eksempler på den opvoksede del af menneskeheden, som han ser omkring sig. Når verden omkring ham bliver ubærlig,  begynder drengen at hamre på trommen; forsøger nogen at tage trommen fra ham udstøder han et sønderrivende skrig, der i bogstaveligste forstand kan splintre glas. I takt med, at Tyskland degenererer mod nazismen og nærmer sig udbruddet af 2. verdenskrig fortsætter Oskar med at hamre på sin tromme uden at ældes.

Filmens modtagelse 
Bliktrommen var en af de økonomisk mest succesfulde tyske film i 1970'erne, og blev positivt modtaget af filmkritikerne. Filmen vandt en lang række internationale filmpriser.

Kontroverser 

Filmen indeholder en scene, hvor den da 11-årige skuespiller David Bennent, der spillede rolle som en 16-årig foregiver at udføre oralsex på en 16-årig pige, spillet af Katharina Thalbach, der på daværende tidspunkt var 24 år.

Som følge heraf blev scenen i Canada i 1980 først censureret ud af filmen, og siden blev filmen helt forbudt, idet den canadiske censur anså filmen for børnepornografisk.

Tilsvarende blev filmen forbudt i Oklahoma County, Oklahoma i 1997, hvilket førte til en række retssager i USA, hvorefter filmen atter blev distribueret.

Medvirkende 

Mario Adorf – Alfred Matzerath
Angela Winkler – Agnes Matzerath
Katharina Thalbach – Maria Matzerath
David Bennent – Oskar Matzerath
Daniel Olbrychski – Jan Bronski
Tina Engel – Anna Koljaiczek (ung)
Berta Drews – Anna Koljaiczek (gammel)
Charles Aznavour – Sigismund Markus
Roland Teubner – Joseph Koljaiczek
Tadeusz Kunikowski – Uncle Vinzenz
Andréa Ferréol – Lina Greff
Heinz Bennent – Greff
Ilse Pagé – Gretchen Scheffler
Werner Rehm – Scheffler
Käte Jaenicke – Mutter Truczinski
Helmut Brasch – Old Heilandt

Noter

Eksterne henvisninger 

 
Criterion Collection essay by Eric Rentschler 
Film review at Surfin' Dead

Tyske film fra 1979
De Gyldne Palmer
Bodilprisen for bedste ikke-amerikanske film
Film baseret på bøger

ja:ブリキの太鼓#映画
Laufen (Salzach)

Laufen er en by i den sydøstlige del af den tyske delstat Bayern, i Regierungsbezirk Oberbayern. Den ligger cirka 17 km nord for Salzburg ved floden Salzach, der er grænse til Østrig. På den anden side af floden ligger Oberndorf bei Salzburg. Laufen var indtil 1. juli 1972 administrationsby i den dengang nedlagte Landkreis Laufen.

Geografi 

Laufens omgivelser hører til alpeforlandet, der er et højland i 400 460 meters højde . Det nærmeste bjerg er Haunsberg på 836 m, 5 km mod sydøst i Salzburger Land; Floden Sur løber ud i Salzach i nærheden af byen.

Nabokommuner 
Udover Østrig grænser Laufen til følgende kommuner : Kirchanschöring, Petting (begge i Landkreis Traunstein), Saaldorf-Surheim (Landkreis Berchtesgadener Land).

Inddeling 
Den gamle bydel fra det 15. århundrede, er på de tre sider omgivet og beskyttet, af et sving på Salzach – Salzach-Flussschleife. Kun den sydlige afgrænsning med  „oberen Stadttor“ båtte befæstes med en bymur.

Resten af byens område er bebygget i det 20. århundrde. Ved områdereformen i 1972 fik Laufen blev adskillige småbyer indlemmet, den størst var Leobendorf ved Abtsdorfer See.

Eksterne henvisninger
Hillsborough Stadium

Hillsborough Stadium (normalt bare kaldet Hillsborough) er et fodboldstadion i Sheffield i England, der er hjemmebane for League One-klubben Sheffield Wednesday. Stadionet har plads til 39.814 tilskuere, og alle pladser er siddepladser. Det blev indviet 2. september 1899 under navnet Owlerton. I 1914 skiftede stadion navn til det nuværende.

På stadionet er der bl.a. spillet to finale-omkampe i den engelske Liga Cup, 26 FA Cup-semifinaler og et utal af landskampe. Desuden har Hillsborough været vært for fire af kampene i VM i 1966 og var Danmarks "hjemmebane" under EM i 1996.

Historie 
Hillsborough er først og fremmest kendt på grund af den stadiontragedie, der fandt sted på stadionet den 15. april 1989, hvor 96 Liverpool-tilhængere blev mast ihjel, da der udbrød panik iblandt tilskuerne. Katastrofen blev startskuddet til en gennemgående ændring af sikkerhedsreglerne, ikke bare på Hillsborough, men på alle engelske fodboldstadioner.

Eksterne henvisninger 
 Stadioninfo 

Fodboldstadioner i England
Sheffield
Etableret i 1899
Bramall Lane

Bramall Lane er et fodboldstadion i Sheffield i England, der er hjemmebane for Premier League-klubben Sheffield United. Stadionet har plads til 32.609 tilskuere. 

Indviet 30. april 1855, er Bramall Lane verdens ældste, fortsat benyttede fodboldstadion. Dog har stadionet gennemgået mange ombygninger for at opnå sin nuværende kapacitet.

Eksterne henvisninger 

Stadioninfo 

Fodboldstadioner i England
Sheffield
Etableret i 1855
10. etape af Tour de France 2008

Tiende etape af Tour de France 2008 blev kørt mandag d. 14. juli og gik fra Pau til Hautacam.
Ruten var 156 km lang.

 Etape: 10
 Dato: 14. juli
 Længde: 156 km
 Danske resultater:
 118. Nicki Sørensen + 33.14
 Gennemsnitshastighed: 36,1 km/t

Sprint og bjergpasseringer

1. sprint (Lamarque-Pontacq) 
Efter 44 km

2. sprint (Pouzac) 

Efter 74,5 km

1. bjerg (Côte de Bénéjacq) 
3. kategori stigning efter 38,5 km

2. bjerg (Loucrup) 
3. kategori stigning efter 67 km

3. bjerg (Col du Tourmalet) 

HC stigning efter 106 km

4. bjerg (Hautacam) 
HC stigning efter 156 km

Udgåede ryttere 
 147 Jurij Trofimov fra Bouygues Télécom.

Resultatliste

Eksterne henvisninger 
 Etapeside  på Letour.fr     

10

en:2008 Tour de France, Stage 1 to Stage 11#Stage 10
Carrow Road

Carrow Road er et fodboldstadion i Norwich i England, der er hjemmebane for Premier League-klubben Norwich City. Stadionet har plads til 27,244 tilskuere, og blev indviet i år 1935.

Stadionet har også lagt græs til koncerter, og både Elton John og George Michael har tidligere spillet her.

Eksterne henvisninger 

Stadioninfo 

Fodboldstadioner i England
Norwich
Etableret i 1935